**Projektas**

**PLUNGĖS RAJONO SAVIVALDYBĖS
TARYBA**

**SPRENDIMAS**

**DĖL VALSTYBĖS TURTO PRIPAŽINIMO NEREIKALINGU IR SUTIKIMO JĮ PERDUOTI VALSTYBĖS VAIKO TEISIŲ APSAUGOS IR ĮVAIKINIMO TARNYBAI**

2018 m. gegužės 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 2 dalimi ir 27 straipsnio 1 dalies 1 punktu bei atsižvelgdama į Lietuvos Respublikos socialinės apsaugos ir darbo ministerijos 2018 m. gegužės 2 d. raštą Nr. (5.1.2-73) SD-2554 ir Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos 2018 m. gegužės 7 d. raštą Nr. S-2772, Plungės rajono savivaldybės taryba nusprendžia:

1. Pripažinti nereikalingu savivaldybės valstybinės (valstybės perduotos savivaldybėms) vaikų ir jaunimo teisių apsaugos funkcijai įgyvendinti valstybės turtą – lengvąjį automobilį ŠKODA FABIA, valstybinis Nr. AZZ 057, identifikavimo Nr. TMBHY46Y464429580, įsigijimo metai – 2005, įsigijimo vertė – 10 129,46 euro, 2018 m. gegužės 31 d. likutinė vertė – 0,00 eurų.

2. Sutikti perduoti valdyti patikėjimo teise valstybės turtą – lengvąjį automobilį ŠKODA FABIA Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos.

3. Įgalioti Plungės rajono savivaldybės administracijos direktorių, o jo nesant - Administracijos direktoriaus pavaduotoją pasirašyti valstybės turto perdavimo-priėmimo aktą ir perduoti valstybės turtą, nurodytą sprendimo 1 punkte, po Lietuvos Respublikos Vyriausybės nutarimo priėmimo.

Savivaldybės meras

SUDERINTA:

Administracijos direktorius Gintaras Bagužis

Turto skyriaus vedėja Živilė Bieliauskienė

Kalbos tvarkytojas Algirdas Eidukaitis

Juristas Stasys Žilinskas

Sprendimą rengė Turto skyriaus vyr. specialistė Neringa Žilienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL VALSTYBĖS TURTO PRIPAŽINIMO NEREIKALINGU IR SUTIKIMO JĮ PERDUOTI VALSTYBĖS VAIKO TEISIŲ APSAUGOS IR ĮVAIKINIMO TARNYBAI“**

2018-05-15

Plungė

**1. Parengto sprendimo projekto tikslas –** pripažinti valstybės turtą nereikalingu savivaldybės valstybinės (valstybės perduotos savivaldybėms) vaikų ir jaunimo teisių apsaugos funkcijai įgyvendinti ir jį perduoti Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos.

**2. Teisės akto projekto esmė**, **rengimo priežastys ir motyvai.** Plungės rajono savivaldybės administracija yra gavusi iš Lietuvos Respublikos socialinės apsaugos ir darbo ministerijos ir Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos raštus dėl valstybės turto perdavimo. Sprendimo projektu valstybės turtas yra pripažįstamas nebereikalingu. Vadovaujantis Lietuvos Respublikos vietos savivaldos įstatymo 16 straipsnio 2 dalies 27 punktu, išimtinė savivaldybės tarybos kompetencija yra „sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas“. Priėmus sprendimą, Lietuvos Respublikos socialinės apsaugos ir darbo ministerija inicijuos Lietuvos Respublikos Vyriausybės nutarimo projektą dėl valstybės turto perdavimo Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos.

**3. Dabartinis sprendimo projekte aptariamų klausimų reguliavimas.** Lietuvos Respublikos Valstybės ir savivaldybių turto valdymo, naudojimo ir disponavimo juo įstatymas.

**4. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas*  |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas*  | *Nenumatomas* |
| *Teisinei sistemai* | *Nenumatomas* | *Nenumatomas*  |
| *Kriminogeninei situacijai* | *Nenumatomas*  | *Nenumatomas*  |
| *Aplinkai* | *Nenumatomas* | *Nenumatomas*  |
| *Administracinei naštai* | *Nenumatomas*  | *Nenumatomas*  |
| *Regiono plėtrai* | *Nenumatomas*  | *Nenumatomas*  |
| *Kitoms sritims, asmenims ar jų grupėms* | *Nenumatomas*  | *Nenumatomas*  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vyr. specialistė Neringa Žilienė